open-index/open-wikipedia-markdown huggingface dataset:
हु जिन्ताओ

**[[हान्यू पिनयिन]]****Hú Jǐntāo**
**[[साधारणीकृत चीनी]]**胡锦涛
**[[पारंपरिक चीनी]]**胡錦濤
**[[चीनी पारिवारिक नाम|पारिवारिक नाम]]**Hu
**क्रम:**चौथा राष्ट्रपति
**सेवाकाल:**15 मार्च 2003 - 14 मार्च 2013
**पूर्ववर्ती:**जिंयाग जेमिन
** उत्तराधिकारी:** --- 
**जन्मतिथी:**दिसंबर 21, 1942
**जन्मस्थान:** जियांगान, जियांग्सु, चीन
**[[पत्नी]]:**लिऊ योंगुकिंग
**[[चीन के राजनैतिक दल|राजनैतिक दल]]:**चीनी कम्यूनिस्ट पार्टी


15 दिसंबर 1942 को जन्मे श्री हु जिन्ताओ 15 नवम्बर 2002 को चीन के कम्यूनिस्ट पार्टी के महासचिव बने और 15 मार्च सन 2003 जियांग जेमिन के निधन के बाद चीन के राष्ट्रपति बने और 2013 तक इस पद पर रहे।

## प्रारंभिक जीवन
आधिकारिक जीवनी के अनुसार श्री जिन्ताओ का जन्म चीन के अन्हुई प्रांत में हुआ था हलाकि उनके वास्तविक जन्मस्थान के बारे में कुछ विवाद है। कुछ टीकाकारों का मानना है कि उनका जन्म चीन के ताईजोऊ नामक गाँव जो जियांग्सु में है, हुआ था। श्री जिन्ताओ ने चीनी सांस्कृतिक आंदोलन से पहले कम्यूनिस्ट पार्टी की सदस्यता ग्रहण की थी। 
उस समय श्री जिन्ताओ बीजींग में सिनहुआ विश्वविद्यालय के छात्र थे। उन्होंने 1965 में इस विश्वविद्यालय से हाइड्रोलिक इंजिनियरिंग विषय में स्नातक की शिक्षा पूरी की। सांस्कृतिक आंदोलन के दौरान श्री जिन्ताओ के पीता उत्पीड़ित किये गये और अंतत: उनकी मृत्यु हो गयी।

श्रेणी:चीन के राष्ट्रपति
छोटा गोविंदपुर, झारखण्ड

**छोटा गोविंदपुर** *([[अंग्रेजी]]: Chhota Govindpur)* भारत के झारखण्ड राज्य के पूर्वी सिंहभूम ज़िले में स्थित एक बस्ती है। जमशेदपुर के दक्षिण पूर्वी सीमांत पर स्थित है और उस शहर का एक आवासीय उपनगर बन गया है।

## विवरण
इसकी स्थापना सन 1960 के दशक में बिहार राज्य आवासीय निगम द्वारा टाटा मोटर्स के कर्मचारियों के लिये की गयी थी। जमशेदपुर अधिसूचित क्षेत्र के अनुसार इसे ग्रामीण इलाकों में गिना जाता है तथा यह झारखंड के जुगसलाई विधानसभा क्षेत्र के अंतर्गत आता है।

सन् 2001 की भारत की जनगणना के अनुसार, छोटा गोबिंदपुर की जनसंख्या 24,751 थी, जिसमें 53% पुरुष एवं 47% महिलायें शामिल थी। यहाँ की औसत साक्षरता दर 76% था जो राष्ट्रीय औसत 59.5% से काफी अधिक था, एवं यहाँ 82% पुरुष एवं 69% महिलायें साक्षर थी। इस कस्बे की 12% आबादी 6 वर्ष या उससे कम की थी।

## शिक्षा स्थल
* स्कूल
** विवेक विद्यालय
** आदर्श विद्या निकेतन
   Vig English school.
   Xavier school
** सरदार वल्लभ भाई पटेल स्मारक विद्या निकेतन

* महाविद्यालय
** राजेन्द्र महिला महाविद्यालय

## यातायात
छोटा गोविंदपुर पहुँचने के लिए जमशेदपुर के मुख्य बस पड़ाव जो कि साकची में स्थित हैं, वहाँ से नियमित रूप से चलने वाली मिनी बसों की सहायता ले सकते हैं। प्रात: पाँच बजे से रात के 8 बजे तक यह परिवहन सुविधा उपलब्ध रहती है। इसके अतिरिक्त साक्ची से ही चलने वाले थ्री व्हीलर का इस्तेमाल भी कर सकते हैं, परंतु इसके लिए टेल्को स्थित "लेबर ब्यूरो" (आम बोलचाल की भाषा में लेबरबीरो) नामक स्थान से छोटा गोविंदपुर जाने वाले थ्री व्हीलर के लिए बदलना पड़ता है। 150 रुपये अदा कर पूरी थ्री व्हीलर में अकेले या सपरिवार सफ़र कर सकते हैं। यदि टाटानगर स्टेशन पर उतरते हैं तो वहाँ से छोटा गोविंदपुर की सीधी सेवा उपलब्ध नहीं हैं। उसकी बजाय टेल्को जानेवाली  auto से लेबर ब्यूरो पहुँच कर वहाँ से छोटा गोविंदपुर की बस लेनी होगी या थ्री व्हीलर लेना पड़ेगा।
Local passanger train at Gobindpur PH (GVDP)

## इन्हें भी देखें
* पूर्वी सिंहभूम ज़िला

## सन्दर्भ

श्रेणी:पूर्वी सिंहभूम ज़िला
श्रेणी:झारखंड के शहर
श्रेणी:पूर्वी सिंहभूम ज़िले के नगर
हाशमी रफ़संजानी

**अकबर हाशमी रफ़संजानी** (जन्म 25 अगस्त 1934 - मृत्यु 8 जनवरी 2017) (आयु 82)
1989 से 1997 के बीच दो बार ईरान के राष्ट्रपति रह चुके हैं। रफ़संजानी काफ़ी दिनों से सरकारी व्यवस्था का हिस्सा नहीं रहे हैं। रफ़संजानी को यथार्थवादी और परंपरावादी नेता माना जाता है। रफ़संजानी ने राष्ट्रपति के रूप में अपने कार्यकाल के दौरान पश्चिमी देशों के साथ संबंधों को नई दिशा दी और ईरान को एक क्षेत्रीय शक्ति के रूप में स्थापित किया। रफ़संजानी ने ईरानी क्रांति के तुरंत बाद ख़ुद को एक ताक़तवर नेता के रूप में स्थापित किया और इस्लामी रिपब्लिकन पार्टी की स्थापना की। इस पार्टी ने 1987 तक देश की राजनीति में महत्वपूर्ण भूमिका निभाई लेकिन 1987 में यह पार्टी अंदरूनी मतभेदों की वजह से बिखर गई। हाशमी रफ़संजानी 1980 से 1988 तक ईरानी संसद, जिसे मजलिस कहा जाता है, के अध्यक्ष रहे। 1980 से 1988 तक चले ईरान-इराक़ युद्ध के आख़िरी वर्षों में आयतुल्ला ख़मेनेई ने रफ़संजानी को सशस्त्र सेनाओं का कार्यकारी कमांडर इन चीफ़ भी बनाया था।

श्रेणी:ईरान आधार
श्रेणी:ईरान के राष्ट्रपति
ओरिएण्टल इंश्योरेंस कम्पनी

**दि ओरिएण्टल इंश्योरेंस कम्पनी लिमिटेड** का आरंभ 12 सितम्बर 1947 को बम्बई में हुआ। कम्पनी पूर्णत: दि ओरिएण्टल इंश्योरेंस गवर्नमेंट सिक्योरिटी लाईफ इंश्योरेंस कम्पनी लिमिटेड की सहायक कम्पनी थी तथा सामान्य बीमा कारोबार करने के लिए बनाई गयी थी। 1956 से 1973 तक (सामान्य बीमा कारोबार के देश में राष्ट्रीयकृत होने तक) कम्पनी भारतीय जीवन बीमा निगम की एक सहायक कम्पनी थी। 2003 में भारतीय साधारण बीमा निगम के पास रखे सभी शेयर केन्द्रीय सरकार को अंतरित कर दिये गये हैं। 
 
कारोबार को सहज एवं सुचारू रूप से चलाने के लिए योजनाएं तैयार करने में कम्पनी अग्रणी है। कम्पनी के पास पूर्णत: प्रशिक्षित एवं प्रेरक कार्यदल है जो कि विविध क्षेत्रों में कार्यरत है तथा निपुण है। पॉवर प्लांट्स, पैट्रोकैमिकल्स, स्टील एवं कैमिकल प्लांट जैसे वृहद प्रौजेक्टों के लिए विशेष आवरण प्रदान करने में ओरिएण्टल विशिष्ट है। कम्पनी ने भारत की ग्रामीण एवं शहरी दोनों प्रकार की जनसंख्या की आवश्यकताओं को पूरा करने के लिए विभिन्न प्रकार के बीमा आवरण विकसित किये हैं। बेहतर ग्राहक सेवा प्रदान करने के लिए कम्पनी के पास उच्चतम तकनीकी योग्यता प्राप्त एवं सक्षम व्यावसायिकों की एक टीम है। 
 
वर्ष 1950 में 99,946 रूपये का प्रथम प्रीमियम अर्जित करके ओरिएण्टल इंश्योरेंस ने शुभारम्भ किया। कम्पनी का मुख्य उद्देश्य था "ग्राहकों को सेवा प्रदान करना"  तथा इसे प्राप्त करने में हमें समय-समय पर बनायी गयी सुदृढ़ परंपराओं से काफी सहयोग मिला। 
 
ओरिएण्टल के नई दिल्ली स्थित प्रधान कार्यालय सहित देश के विभिन्न शहरों में 21 क्षेत्रीय कार्यालय, व 950 से अधिक प्रचालन कार्यालय हैं। (1.4.2004 तक)। नेपाल, कुवैत और दुबई में कम्पनी के विदेशी कार्यालय हैं। कम्पनी के कर्मचारियों की कुल संख्या लगभग 16000 है। आरंभ में जो प्रीमियम 1 लाख रूपये से भी कम था, 1973 में वह बढ़कर 58 करोड़ रूपये हो गया तथा वर्ष 2003-04 के दौरान ये आँकड़े 2899.74 करोड़ की ऊंची रकम तक पहुंच गये।

श्रेणी:बीमा कम्पनियाँ
श्रेणी:भारतीय कंपनियाँ
ब्रायन लारा

**ब्रायन लारा** वेस्ट इंडीज़ के बेहतरीन बल्लेबाज़ों में से एक हैं। सर डोनाल्ड ब्रेडमैन के बाद लारा ही एक ऐसे बल्लेबाज़  हैं जिन्होंने बड़े बड़े स्कोर बनाये हैं। 
ब्रायन लारा कुछ समय तक टेस्ट क्रिकेट में सबसे ज़्यादा रन बनाने  वाले बल्लेबाज़ थे। उन्होंने ऑस्ट्रेलिया के ख़िलाफ़ एडीलेड टेस्ट में ये  रिकॉर्ड बनाया। इससे पहले ये रिकॉर्ड ऑस्ट्रेलिया के पूर्व कप्तान एलन बॉर्डर के नाम से था। बॉर्डर ने टेस्ट क्रिकेट में ११,१७४ रन बनाए थे। ३६  वर्षीय लारा के नाम टेस्ट क्रिकेट में ४०० रन बनाने वाले पहले खिलाड़ी बनने का रिकॉर्ड भी है।

## सन्दर्भ

श्रेणी:क्रिकेट खिलाड़ी
श्रेणी:वेस्ट इंडीज़ के बल्लेबाज़
श्रेणी:वेस्ट इंडीज़ के क्रिकेट खिलाड़ी
श्रेणी:जीवित लोग
श्रेणी:1969 में जन्मे लोग
सुंग जू यिंग

**सुंग जू यिंग** (, जन्म: 13 अगस्त 1966) चीनी गायक और चीन की कम्युनिस्ट पार्टी की सदस्य है।

## जीवनी
सुंग गूज़ांग काउंटी, शियांशी तुजिया और मियाओ स्वायत्त दीचू, हूनान में पैदा हुई थी। वह मियाओ नस्ल की है। जब वो 12 साल की थी तभी उनके पिता का देहांत हो गया। 1991 में वह एक राष्ट्रीय प्रथम श्रेणी के गायक के रूप में चीनी पीपुल्स लिबरेशन आर्मी की नौसेना के गीत और नृत्य मंडली में शामिल हो गई। 2009 तक वह चीनी नौसेना में एक अयोद्धा रियर एडमिरल है।

1999 में वह चीनी कम्युनिस्ट पार्टी में शामिल हो गई। वह 9 वीं नेशनल पीपुल्स कांग्रेस में एक प्रतिनिधि बनने के लिए चुनी गई और 10 वीं चीनी पीपुल्स राजनीतिक सलाहकार सम्मेलन के सदस्य भी। वह चीन की कम्युनिस्ट यूथ लीग की एक स्थायी सदस्य है, अखिल चीन महिला संघ की एक कार्यकारी सदस्य, चीन की साहित्य और कला मण्डल फेडरेशन की सदस्य और चीन संगीतकार एसोसिएशन की एजेंट।

## पुरस्कार
हाल के वर्षों में, उन्हें निम्नलिखित पुरस्कार प्राप्त हुए हैं:
*अल्पसंख्यक राष्ट्रीयता की चीन गायन प्रतियोगिता का पहला स्थान 
*चीन के स्वर्ण डिस्क का पुरस्कार
*सीसीटीवी की चीनी राष्ट्रीय आवाज़ का उत्कृष्ट योगदान पुरस्कार
*नैतिक और क्षमता के कलाकार, कार्मिक चीन मंत्रालय और चीन साहित्य एसोसिएशन द्वारा

## सन्दर्भ

श्रेणी:1966 में जन्मे लोग
श्रेणी:जीवित लोग
हुर्रियत काँफ़्रेंस

***ऑल पार्टी हुर्रियत कॉन्फ्रेंस***जम्मू और कश्मीर के  विभिन्नराजनीतिक, सामाजिक और धार्मिक संगठनों का गठबंधन ह कॉन्फ्रेंस ने एलान किया है कि वह जम्मू और कश्मीर राज्य में होने वाले विधानसभा चुनावों में हिस्सा नहीं लेगी।

हालांकि कई प्रमुख मुद्दों पर इस गठबंधन के सदस्यों के भीतर आम राय नहीं है और समय-समय पर इनके मतभेद खुलकर सामने आते हैं। बरसों तक अलग-थलग रहने के बाद हुर्रियत कॉन्फ्रेंस ने नवंबर 2000 में भारत सरकार के एक तरफ़ा युद्ध विराम के एलान के बाद भारत सरकार से संपर्क स्थापित करने के संकेत दिए थे। लेकिन दोनों पक्षों के अपने-अपने रुख़ पर अड़े रहने से ऐसा नहीं हो सका।

## स्थापना
अलगाववादी गठबंधन हुर्रियत कॉन्फ्रेंस की स्थापना का मक़सद राजनीतिक जरिए से कश्मीर के अलगाव के लक्ष्य को हासिल करना है। इसकी स्थापना 9 मार्च 1993 को की गई थी। भारतीय अधिकारियों का मानना है कि हुर्रियत कॉन्फ्रेंस जम्मू-कश्मीर में सक्रिय चरमपंथी संगठनों का प्रतिनिधित्व करती है।इसे बनाने की ज़रूरत इसलिए महसूस हुई क्योंकि अंतरराष्ट्रीय स्तर पर हिंसक गतिविधियों को मान्यता नहीं दी जाती है। लिहाज़ा हुर्रियत कॉन्फ्रेंस के ज़रिए कश्मीर समस्या के अंतरराष्ट्रीकरण और राजनीतिक समाधान के रास्ते ढूंढे जाएं।

## गतिविधियाँ
हुर्रियत कॉन्फ्रेंस मुख्यत: जम्मू-कश्मीर में चरमपंथी संगठनों से संघर्ष कर रही भारतीय सेना की भूमिका पर सवाल उठाने के अलावा मानवाधिकार की बात करती है। भारतीय सेना की कार्रवाई को सरकारी आतंकवाद का नाम देती है और कश्मीर पर भारत के शासन के ख़िलाफ़ हड़ताल और प्रदर्शन करती है। 15 अगस्त को भारत के स्वतंत्रता दिवस और 26 जनवरी को भारत के गणतंत्र दिवस के समारोहों का बहिष्कार भी करती आई है। हुर्रियत कॉन्फ्रेंस ने अभी तक एक भी विधानसभा या लोकसभा चुनाव में हिस्सा नहीं लिया है। हुर्रियत कॉन्फ्रेंस ख़ुद को कश्मीरी जनता का असली प्रतिनिधि बताती है।

## बातचीत
नवंबर 2000 में भारत सरकार के एक तरफ़ा युद्ध विराम और शांति प्रक्रिया शुरु करने के एलान के बाद हुर्रियत कॉन्फ्रेंस ने पाकिस्तान को भी बातचीत में शामिल करने की मांग की। हुर्रियत कॉन्फ्रेंस ने अपना एक दल पाकिस्तान भेजकर चरमपंथी संगठनों से बातचीत करने की मांग भी की। लेकिन भारत सरकार ने इसे ठुकरा दिया।

केंद्र सरकार ने केसी पंत को कश्मीरी चरमपंथियों से बातचीत करने के लिए नियुक्त किया। कई दिनों के विचार-विमर्श के बाद हुर्रियत कॉन्फ्रेंस ने बातचीत की पेशकश को ठुकरा दिया।

हुर्रियत कॉन्फ्रेंस के नेता अब्दुल गनी बट ने कहा कि क्योंकि केंद्र सरकार ने हुर्रियत के एक दल को पाकिस्तान जाने की अनुमति नहीं दी है इसलिए वे इस पेशकश को ठुकरा रहे हैं।

## अंदरुनी मतभेद
हुर्रियत कॉन्फ्रेंस की कार्यकारिणी में कई महत्वपूर्ण मुद्दों पर मतभेद हैं। सैयद अली शाह गिलानी जैसे नेता के बारे में बताया जाता है कि वे चरमपंथी संगठनों की वकालत करते हैं। कश्मीर के अलगाव को लेकर भी हुर्रियत कॉन्फ्रेंस के प्रमुख नेताओं में आम राय नहीं है। कुछ नेता कश्मीर के पाकिस्तान में विलय की मांग करते हैं वहीं *[[जम्मू-कश्मीर लिबरेशन फ़्रंट]]* कश्मीर की स्वतंत्रता की बात करती है। अब्दुल गनी भट कश्मीर को राजनीतिक मुद्दा बताते हैं जबकि सैयद अली शाह गिलानी इसे एक धार्मिक मुद्दा मानते हैं। कश्मीर में विदेशी चरमपंथियों की भूमिका को लेकर भी हुर्रियत कॉन्फ्रेंस में मतभेद हैं।

## सन्दर्भ

श्रेणी:भारत के राजनीतिक दल
श्रेणी:कश्मीर अलगाववादी आंदोलन
पापारात्सी

right|thumb|350px|पापारात्सी शैली की फोटोकारी
**पापारात्सी** (Paparazzi) उन स्वतन्त्र फोटोग्राफरों को कहते हैं जो खिलाड़ियों, अभिनेताओं, राजनेताओं, तथा अन्य प्रशिद्ध व्यक्तियों के फोटो लेते हैं। ये प्रायः उनके दैनिक जीवन के विभिन्न क्रियाकलापों के फोटो लेते हैं।

बीसवीं शताब्दी के उत्तरार्द्ध में अख़बारी फ़ोटोग्राफ़रों का यह बिल्कुल नया पेशा सामने आया। **पापारात्सी** राजनीति, खेल, फ़िल्म या किसी भी विभाग के प्रसिद्ध व्यक्ति का पीछा करते हैं और उनके दैनिक जीवन के ऐसे तथ्यों को अपने कैमरे में सुरक्षित कर लेते हैं जो देखने वालों के लिए अत्यधिक रोचक और सनसनी से भरी हो।

पापारात्सी फ़ोटोग्राफ़र शो बिज़नेस की दुनिया में विशेष रूप से बदनाम हैं क्योंकि उन के जासूस कैमरों की आंखें कला जगत के विख्यात सितारों का पीछा करती रहती हैं और उन प्रसिद्ध कलाकारों के लिए तनहाई में एक छण भी बिताना मुशकिल हो जाता है।

पापारात्सी (Paparazzi) इतालवी भाषा का शब्द है और इसका उच्चारण पापारात्सी है।

पहली बार 50 के दशक में सुना गया था जब रोम के कुछ युवा फ़ोटोग्राफ़रों ने मिस्र के शाह फ़ारूक़ के कुछ निजी चित्र प्रकाशित करा दिए।

लेकिन उस समय तक पापारात्सी शब्द चर्चित नहीं हुआ था बल्कि ऐसे लोगों की चर्चा स्ट्रीट फ़ोटोग्राफ़र (Street Photographer) जैसे अपमानजनक नाम से की जाती थी।

इन लोगों के पेशे को लेकर उस समय काफ़ी आलोचना शुरू हो गई जब राजकुमारी डायना की एक दुर्घटना में मौत हुई। इस कार दुर्घटना के बारे में एक विचार यह था कि सब पापारात्सी फ़ोटोग्राफ़रों का किया धरा है जो कि राजकुमारी डायना और उनके प्रेमी की फ़ोटो लेने के लिए शिकारी कुत्तों की तरह उन का पीछा किया करते थे।

## इतालवी शब्द
मूलरूप से यह एक इतालवी नाम है और सिर्फ एक फ़िल्म के कारण यह प्रसिद्ध हो गया। 1960 में प्रसिद्ध इतालवी निर्देशक कार फ़ेडरिको फ़्लेनी ने उस नौजवान फ़ोटोग्राफ़र के जीवन पर फ़िल्म बनाने का इरादा किया जिसने सब से पहले एक रेस्त्रां में शाह फ़ारूक़ की एक ऐसी फ़ोटो ली थी जिस में वह ग़ुस्से में आपे से बाहर दिखाई दे रहे थे और क्रोध की अवस्था में एक मेज़ उलटा रहे थे। फिल्म में इस पात्र का नाम कोरिओलानो पापारात्सो (Coriolano Paparazzo) है। निर्देशक फ़ेडरिको फ़्लेनी से एक बार पूछा गया कि उन्हें अपने पात्र के लिए यह नाम सूझा कैसे तो उन्होंने बताया कि एक अंग्रेज़ पर्यटक के पुराने सफ़रनामे में एक सराय की चर्चा है जिस के मालिक का नाम पापारात्सो (Paparazzo) था बस वही नाम मेरे दिमाग़ से चिपका हुआ था और फ़िल्म में फ़ोटोग्राफ़र के पात्र के लिए अभिनेता मारसीलो मास्त्रियानी का चयन किया गया तो उन्हें भी यह नाम बहुत पसंद आया।

लेकिन उस समय दोनों को इस बात का ज्ञान नहीं था कि उन्होंने अंग्रेज़ी भाषा (और अन्य भाषाओं) को एकदम नया शब्द दिया है।

श्रेणी:समाज
श्रेणी:जन संचार माध्यम
ओके

**ओके** या **ओ.के.** (अंग्रेज़ी: *OK*, *O.K.*, या *okay*) अंग्रेज़ी भाषा का एक बहुचर्चित शब्द है, जिसका उपयोग मुख्य रूप से स्वीकृति, सहमति, ठीक होने की स्थिति, या अनुमोदन व्यक्त करने में किया जाता है। 'हेलो' (Hello) के बाद यह संभवतः दुनिया भर में सबसे अधिक पहचाना जाने वाला और बोला जाने वाला शब्द है।

## व्युत्पत्ति और इतिहास
इस शब्द की उत्पत्ति के संदर्भ में कई कहानियाँ प्रचलित हैं, लेकिन भाषाविदों के अनुसार इसका सबसे प्रामाणिक इतिहास 19वीं सदी के अमेरिका से जुड़ा है। 

यह माना जाता है कि 'OK' शब्द अंग्रेज़ी वाक्यांश **"All Correct"** (सब सही है) के एक जानबूझकर किए गए हास्यपूर्ण और गलत हिज्जे (misspelling) **"Oll Korrect"** का संक्षिप्त रूप है। 1830 के दशक में अमेरिका में शब्दों के मजाकिया संक्षिप्त रूप बनाने का चलन (fad) था। लिखित रूप में 'OK' का पहला पुष्ट उपयोग 23 मार्च 1839 को अमेरिकी समाचार पत्र *बोस्टन मॉर्निंग पोस्ट* (Boston Morning Post) में छपा था।

बाद में, 1840 के अमेरिकी राष्ट्रपति चुनाव के दौरान मार्टिन वैन ब्यूरेन (Martin Van Buren) के समर्थकों ने इस शब्द को लोकप्रिय बनाया। वैन ब्यूरेन का उपनाम "ओल्ड किंडरहुक" (Old Kinderhook) था, जिसके आधार पर उन्होंने "OK क्लब" बनाए, जिससे यह शब्द अमेरिकी जनमानस में गहराई से स्थापित हो गया।

## व्याकरणिक उपयोग
अंग्रेज़ी व्याकरण में, 'OK' का उपयोग कई रूपों में होता है:
* **[[विशेषण]] (Adjective) के रूप में:** स्वीकार्य या पर्याप्त होने का भाव (जैसे- *The food was OK.* - खाना ठीक था)।
* **[[क्रिया विशेषण]] (Adverb) के रूप में:** ठीक से काम करने का भाव (जैसे- *Things are going OK.* - सब ठीक चल रहा है)।
* **[[विस्मयादिबोधक]] (Interjection) के रूप में:** सहमति देने के लिए (जैसे- *OK, I will do it.* - ठीक है, मैं यह करूँगा)।

## मिथक और भ्रांतियाँ
जनसामान्य में 'OK' के कई अन्य पूर्ण रूप (Full forms) भी गढ़े गए हैं, जैसे कि *"Objection Killed"* (आपत्ति समाप्त) या *"Zero Killed"* (0K)। हालाँकि, ऐतिहासिक और अकादमिक दृष्टि से ये केवल लोक-व्युत्पत्तियाँ (Folk etymologies) और मिथक हैं, जिनका इस शब्द की वास्तविक उत्पत्ति से कोई संबंध नहीं है।

## संदर्भ

श्रेणी:अंग्रेज़ी शब्द और वाक्यांश
श्रेणी:शब्द
श्रेणी:अमेरिकी संस्कृति
यूरोपीय कोयला और स्टील संगठन

29 फ़रवरी 1952को **यूरोपीय कोयला और स्टील संगठन (ईसीएससी)** ने ज्याँ मोनेट की अध्यक्षता में काम शुरू कर दिया। दरअसल ज्याँ मोनेट की शूमाँ घोषणा-पत्र के पीछे मुख्य प्रेरणा थे। इस संगठन ने फ्रांस के स्टील उद्योग को जर्मनी से कोयला देने की गारंटी सुनिश्चित की। इसने ब्लेजियम और इटली की कोयला खानों में सुधार के लिए धन भी मुहैया कराने का प्रावधान किया। जर्मनी इस पर सहमत हो गया और उसने अंतरराष्ट्रीय समुदाय में सम्मान हासिल करने के लिए स्टील उत्पादकों के संगठनों को भी भंग कर

श्रेणी:यूरोप का इतिहास
यूरोपीय रक्षा समुदाय

कोरिया युद्ध के बाद अमरीका ने दबाव डाला कि यूरोप को अपनी सुरक्षा के लिए ज़्यादा धन अदा करना चाहिए और जर्मनी का फिर शस्त्रीकरण होना चाहिए। 1952 में ईसीएससी के छह सदस्य देश 31 जनवरी 1954 को **यूरोपीय रक्षा समुदाय** बनाने पर सहमत हुए जिनमें जर्मनी के सैनिक भी यूरोपीय सेना में शामिल होने थे। लेकिन फ्रांस की संसद ने इस संधि को मंज़ूरी देने में देरी की और आख़िरकार 1954 में उसने इस विचार को ही ख़ारिज कर दिया।

श्रेणी:यूरोप
रोम संधि

28 फ़रवरी 1957 को यूरोपीय संघ का एक यूरोपीय आर्थिक समुदाय (ईईसी) बनाने की दिशा में **रोम संधि** के रूप में एक क़दम बढ़ाया गया। ईसीएससी के छह देशों ने रोम संधि पर हस्ताक्षर किए जिसके बाद यूरोपीय साझा बाज़ार (ईईसी) वजूद में आया और साथ ही यूरोपीय परमाणु ऊर्जा संगठन (यूरोटॉम) भी बना। यूरोपीय आर्थिक समुदाय की ख़ासियत यह थी कि संघ के देशों में सामान लाने-ले जाने पर कोई शुल्क नहीं लगेगा और लोग कहीं भी काम कर सकेंगे। फ्रांस को ख़ुश करने के लिए रोम संधि में किसानों को भी सब्सिडी देने का व्यवस्था की गई। यूरोटॉम का मक़सद था यूरोपीय संघ की एक मिली जुली परमाणु ऊर्जा नीति का विकास करना

श्रेणी:अन्तरराष्ट्रीय विधि
यूरोपीय आर्थिक समुदाय

28 फ़रवरी 1958 को रोम संधि के बाद **यूरोपीय आर्थिक समुदाय** ने काम करना शुरू किया और बहुत जल्दी ही इसने ख़ुद को यूरोपीय संघ के एक ताक़तवर संगठन के रूप में स्थापित कर लिया। इसका एक आयोग है, एक मंत्रिपरिषद है और एक यूरोपीय संसद की एक सलाहकार एसेंबली है जिसके सदस्य देशों की संसदों से चुनकर आते हैं। इसी समय यूरोपीय न्यायिक आयोग वजूद में आया जिसने आर्थिक समुदाय के फ़ैसलों पर किसी तरह का मतभेद होने पर रोम संधि को परिभाषित करने की ज़िम्मेदारी संभाली.

श्रेणी:अन्तर्राष्ट्रीय संगठन
मास्ट्रिच संधि

**माश्ट्रिश्ट संधि** (आम तौर पर इसे **यूरोपीय संघ की संधि** भी कहा जाता है।) 7 फ़रवरी 1992 को यूरोपीय समुदाय के मध्य हुये समझौते को कहा जाता है। यह समझौता मास्त्रिक्ट (माश्ट्रिश्ट), हॉलैण्ड में हुआ। ९-१० दिसम्बर १९९१ इसी नगर में यूरोपीय परिषद् की मेजबानी में बैठक हुई थी जिसमें समझौते का मसौदा तैयार हुआ था। इसके परिणामस्वरूप यूरोपीय संघ अस्तित्व में आया। इस समझौते के तहत सभी यूरोपीय नागरिकों को एक-देश से दूसरे (यूरोपीय संघ के देश) में जाने पर समान अधिकार प्राप्त होते हैं। यह समझौता १ नवम्बर १९९३ से लागू हुआ।

## सन्दर्भ

श्रेणी:अन्तरराष्ट्रीय सम्बन्ध
श्रेणी:अन्तरराष्ट्रीय विधि
शेंगेन समझौता

फ्रांस, जर्मनी, पुर्तगाल, स्पेन, बेल्जियम, नीदरलैंड और लक्ज़मबर्ग ने अपनी सीमाएं ढीली करने की पहल की, इसी को **शेंगेन समझौता** कहा जाता है। इस पहल में ऑस्ट्रिया, इटली, डेनमार्क, फ़िनलैंड, स्वीडन और ग्रीस भी जल्दी ही शामिल हो गए लेकिन ब्रिटेन और आयरलैंड नहीं शामिल हुए. ऑस्ट्रिया, फ़िनलैंड और स्वीडन 1995 के शुरू में ही यूरोपीय संघ में शामिल हो गए थे जिसके बाद संघ की कुल सदस्य संख्या 15 हो गई। नॉर्वे को यूरोपीय संघ में शामिल होने के लिए अपने यहाँ दो जनमतसंग्रह कराने पड़े लेकिन लोगों ने दोनों में नामंज़ूर कर दिया।

श्रेणी:अन्तरराष्ट्रीय विधि
एम्सटर्डम संधि

**[[ऐम्स्टर्डैम|एम्सटर्डम]] संधि** के ज़रिए यूरोपीय संघ का विस्तार पूर्वी क्षेत्र की तरफ़ करने की शुरूआत की गई। कुछ और देशों के वीटो अधिकार ख़त्म किए गए। रोज़गार और भेदभाव पर क़ानून और सख़्त किए गए माश्ट्रिश्ट संधि का सामाजिक नीति का अध्याय अब यूरोपीय संघ के क़ानून का हिस्सा बना दिया गया। शेंगेन समझौता ने भी क़ानूनी रूप ले लिया हालाँकि ब्रिटेन और आयरलैंड इससे अब भी बाहर रहे। इससे आव्रजन और शरण लेने के मुद्दों पर यूरोपीय संघ को और ज़्यादा कहने का अधिकार मिल गया।

श्रेणी:अन्तरराष्ट्रीय विधि
श्रेणी:यूरोपीय संघ
यूरोपीय मुक्त व्यापार संगठन

**यूरोपीय मुक्त व्यापार संगठन** (European Free Trade Association / ईएफ़टीए) यूरोप के चार देशों का एक क्षेत्रीय व्यापार संगठन एवं मुक्त व्यापार क्षेत्र है। आइसलैण्ड, लाइक्टेन्स्टीन (Liechtenstein), नार्वे और स्विट्जरलैण्ड इसके सदस्य हैं। यह 29 फरवरी 1960 को यूरोपीय आर्थिक समुदाय के विकल्प के रूप में अस्तित्व में आया था। ईईसी की तरह से ही ईएफ़टीए का उद्देश्य भी यूरोपीय संघ के देशों में मुक्त व्यापार को बढ़ावा देना था लेकिन इसने सभी देशों में एक जैसे शुल्क लगाने का विरोध किया और देशों से अधिक मज़बूत संगठनों के गठन को भी अनावश्यक बताया।

## सन्दर्भ

## इन्हें भी देखें
* यूरोपीय संघ

श्रेणी:अन्तर्राष्ट्रीय संगठन
लक्ष्मण झूला

thumb|200px|लक्ष्मण झूला
**लक्ष्मण झूला** ऋषिकेश में गंगा नदी पर बना एक पुल है।यह झूला  ब्रिटिश साम्राज्य के समय  बना। इसको बने हुए 144 वर्ष हुुए हैं। लक्ष्मण झूला ऋषिकेश का सबसेे प्रसिद्ध झूला है। लेकिन यात्रियों की सुरक्षा को ध्यान में रखते 2020 से पूर्णतः बन्द कर दिया गया।

## इतिहास
पुरातन कथनानुसार भगवान श्रीराम के अनुज लक्ष्मण ने इसी स्थान पर जूट की रस्सियों के सहारे नदी को पार किया था। स्वामी विशुदानंद की प्रेरणा से कलकत्ता के सेठ सूरजमल झुहानूबला ने यह पुल सन् 1889 में लोहे के मजबूत तारों से बनवाया, इससे पूर्व जूट की रस्सियों का ही पुल था एवं रस्सों के इस पुल पर लोगों को छींके में बिठाकर खींचा जाता था। लेकिन लोहे के तारों से बना यह पुल भी 1924 की बाढ़ में बह गया। इसके बाद मजबूत एवं आकर्षक पुल बनाया गया।

## निकटस्थ
इस पुल के पश्चिमी किनारे पर भगवान लक्ष्मण का मंदिर है जबकि इसके दूसरी ओर श्रीराम का मंदिर है। कहा जाता है कि श्रीराम स्वयं इस सुंदर स्थल पर पधारे थे। पुल को पार कर बाईं ओर पैदल रास्ता बदरीनाथ को तथा दायीं ओर स्वर्गाश्रम को जाता है। केदारखंड में इस पुल के नीचे इंद्रकुंड का विवरण है, जो अब प्रत्यक्ष नहीं है।

## सन्दर्भ

श्रेणी:उत्तराखण्ड


## बाहरी कड़ियाँ
कैंपिंग

किसी भी रोमांचक यात्रा में **कैंपिंग** एक महत्वपूर्ण स्थान रखती है। कैंपिंग का अर्थ है घर से बाहर कहीं पर कैंप या तंबू लगाकर रहना। किसी भी रोमांचक (जैसे कि ट्रेकिंग) यात्रा पर जाते हुए वहाँ पर कुछ समय कैंप लगाकर रहना भी एक अलग तरह का रोमांच है। पेड़-पौधों एवं पशु-पक्षियों के बीच मनुष्य अपनें भीड़-भाड़ एवं शोरगुल वाले जीवन को कुछ समय के लिए भूल सा जाता है। जंगल की शांति एवं सुन्दरता मनुष्य की सारी थकान समाप्त कर उसे फिर से तरोताजा कर deti hai

श्रेणी:पर्यटन
*
कनखल

thumb|कनखल के 'नया उदासीन अखाड़ा' का गृहमुख
**कनखल**, हरिद्वार शहर से बिलकुल सटा हुआ है। कनखल के विशेष आकर्षण प्रजापति मंदिर, सती कुंड एवं दक्ष महादेव मंदिर हैं। कनखल आश्रमों तथा विश्व प्रसिद्ध गुरुकुल कांगड़ी विश्वविद्यालय के लिए भी जाना जाता है।

कनखल गंगा के पश्चिमी किनारे पर स्थित है। नगर के दक्षिण में दक्ष प्रजापति का भव्य मंदिर है जिसके निकट सतीघाट के नाम से वह भूमि है जहाँ पुराणों (कूर्म २.३८ अ., लिंगपुराण १००.८) के अनुसार शिव ने सती के प्राणोत्सर्ग के पश्चात् दक्षयज्ञ का ध्वंस किया था। यह हिंदुओं का एक पुण्य तीर्थस्थल है जहाँ प्रति वर्ष लाखों तीर्थयात्री दर्शनार्थ आते हैं। कनखल में अनेक उद्यान हैं जिनमें केला, आलूबुखारा, लीची, आडू, चकई, लुकाट आदि फल भारी मात्रा में उत्पन्न होते हैं। यहाँ के अधिकांश निवासी ब्राह्मण हैं जिनका पेशा प्राय: हरिद्वार अथवा कनखल में पौरोहित्य या पंडगिरी है। कनखल जाने वाले श्रद्धालुओं को सती घाट का दर्शन-पूजन अवश्य करना चाहिए।।

## कनखल का पौराणिक महत्त्व
महाराजा दक्ष की राजधानी कनखल (हरिद्वार) में थी। एक बार दक्ष ने यज्ञ किया था जिसमें शिव को छोड़कर सभी राजाओं को बुलाया था। दक्ष की पुत्री और शिव की पत्नी सती बिना बुलाये ही वहां यज्ञ में पहुंची। वहां पर शिव का अपमान किया गया। यह अपमान सती सहन नहीं हुआ और वह हवनकुंड में कूद कर सती हो गई। शिव को जब पता लगा तो बहुत क्रोधित हुए। शिव ने वीरभद्र को बुलाया और कहा कि मेरी गण सेना का नेतृत्व करो और दक्ष का यज्ञ नष्ट कर दो. वीरभद्र शिव के गणों के साथ गए और यज्ञ को नष्ट कर दक्ष का सर काट डाला।

श्रेणी:हरिद्वार जिला
श्रेणी:भारत के तीर्थ
ब्लॉगरोल

**ब्लॉगरोल** चिट्ठों पर पाया जाना वाला अन्य चिट्ठों का संकलन है।

अलग अलग चिट्ठाकार अपने ब्लॉगरोल पर दूसरों के चिट्ठे शामिल करने के अलाहदा पैमाने बना कर रखते हैं। यह मानदंड समान रूचि, देश से लेकर चिट्ठे अपडेट होने की बारंबारता, पसंद या फिर सीधा सादा "तुम-मुझे-लिंक-करो-मैं-तुम्हें-लिंक-करता-हूँ" के सिद्धांत पर भी आधारित हो सकता है।

जब से सिडिंकेशन का चलन प्रारंभ हुआ है, ब्लॉगरोल के भी पाठक बनने लगे हैं। हालाँकि ब्लॉगरोल की क्षमल का प्रारूप अलाहदा होता है जिनमें ओ.पी.एम.एल तथा ओ.सी.एस काफी प्रचलित है। ब्लॉगलाईन्स जैसे न्यूज़रीडर आप के द्वारा पढ़े जाने वाले चिट्ठों की सूची को ओ.पी.एम.एल प्रारूप में निर्यात व आयात करने कि सुविधा देता है जिसे आप दूसरों के साथ बाँट सकते हैं।
* हिन्दी चिट्ठों का ब्लॉगरोल अपने ब्लॉग पर कैसे डालें
टिप्पणियाँ (चिट्ठा)

Karan अधिकांश ब्लॉगवेयर यानि ब्लॉग प्रकाशन तंत्र प्रकाशित लेखों पर पाठक को अपनी प्रतिक्रिया या टिप्पणी करने की सुविधा प्रदान करते हैं। यह एक साधारण फॉर्म होता है जिसमें पाठक को अपना नाम, ईमेल पता, वेबसाईट आदि की जानकारी भी देनी होती है। 

टिप्पणी की सुविधा देना ब्लॉग लेखक का हक होता है। कई ब्लॉग पंजीकृत पाठकों से ही टिप्पणी स्वीकार करते हैं तो कई अनाम पाठकों को भी टिप्पणी करने देते हैं। कुछ ब्लॉग स्वचालित बॉट द्वारा किये जाने वाली स्पैम टिप्पणयों को रोकने के लिये कैप्चा या वर्ड वेरिफिकेशन का भी प्रयोग करते हैं जहाँ पाठक को दिखाये चित्र से शब्द या अक्षर टाईप करने होते हैं ताकि मानवीय और यांत्रिक प्रविष्टि में अंतर किया जा सके।
## सहायक एवं संदर्भ श्रोत

श्रेणी:चिट्ठा
चार्ल्स डार्विन

right|thumb|५40px|चार्ल्स डार्विन
**चार्ल्स डार्विन** (12 फरवरी, 1809 – 19 अप्रैल 1882) ने क्रमविकास (evolution) के सिद्धांत का प्रतिपादन किया। उनका शोध आंशिक रूप से 1831 से 1836 में एचएमएस बीगल पर उनकी समुद्र यात्रा के संग्रहों पर आधारित था। इनमें से कई संग्रह इस संग्रहालय में अभी भी उपस्थित हैं। अल्फ्रेड रसेल वॉलेस के साथ एक संयुक्त प्रकाशन में, उन्होंने अपने वैज्ञानिक सिद्धांत का परिचय दिया कि विकास का यह शाखा पैटर्न एक ऐसी प्रक्रिया के परिणामस्वरूप हुआ, जिसे उन्होंने प्राकृतिक वरण या नेचुरल सेलेक्शन  कहा। डार्विन महान वैज्ञानिक थे - आज जो हम सजीव चीजें देखते हैं, उनकी उत्पत्ति तथा विविधता को समझने के लिए उनका विकास का सिद्धांत सर्वश्रेष्ठ माध्यम बन चुका है।
	
संचार डार्विन के शोध का केंद्र-बिंदु था। उनकी सर्वाधिक प्रसिद्ध पुस्तक जीवजाति का उद्भव (*Origin of Species* (हिंदी में - '  प्रजाति की उत्पत्ति  ')) प्रजातियों की उत्पत्ति सामान्य पाठकों पर केंद्रित थी। डार्विन चाहते थे कि उनका सिद्धांत यथासंभव व्यापक रूप से प्रसारित हो। डार्विन के विकास के सिद्धांत से हमें यह समझने में सहायता मिलती है कि किस प्रकार विभिन्न प्रजातियाँ एक दूसरे के साथ जुड़ी हुई हैं। उदाहरणतः वैज्ञानिक यह समझने का प्रयास कर रहे हैं कि रूस की बैकाल झील में प्रजातियों की विविधता कैसे विकसित हुई।

## पत्राचार
कई वर्षों के दौरान, जिसमें उन्होंने अपने सिद्धान्त को परिष्कृत किया, डार्विन ने अपने अधिकांश साक्ष्य विशेषज्ञों के लम्बे पत्राचार से प्राप्त किया। डार्विन का मानना था कि वे प्रायः किसी से चीजों को सीख सकते हैं और वे विभिन्न विशेषज्ञों, जैसे, कैम्ब्रिज के प्रोफेसर से लेकर सुअर-पालकों तक से अपने विचारों का आदान-प्रदान करते थे।

## '''डार्विन का व्यवसाय'''
बीगल पर विश्व भ्रमण हेतु अपनी समुद्री-यात्रा को वे अपने जीवन की सर्वाधिक महत्वपूर्ण घटना मानते थे जिसने उनके व्यवसाय को सुनिश्चित किया। समुद्री-यात्रा के बारे में उनके प्रकाशनों तथा उनके नमूने इस्तेमाल करने वाले प्रसिद्ध वैज्ञानिकों के कारण, उन्हें लंदन की वैज्ञानिक सोसाइटी में प्रवेश पाने का अवसर प्राप्त हुआ।

अपने कैरियर के प्रारंभ में, डार्विन ने प्रजातियों के जीवाश्म सहित बर्नाकल (विशेष हंस) के अध्ययन में आठ वर्ष व्यतीत किए। उन्होंने 1851 तथा 1854 में दो खंडों के जोड़ों में बर्नाकल के बारे में पहला सुनिश्चित वर्गीकरण विज्ञान का अध्ययन प्रस्तुत किया। इसका अभी भी उपयोग किया जाता है।

## इन्हें भी देखें
* डार्विनवाद
* प्राकृतिक वरण
* मानव का विकास
* क्रोमोज़ोम
* वाई गुण सूत्र
* डायनासोर
* डार्विन का मेहराब

## सन्दर्भ

## बाहरी कड़ियाँ
* जीवविज्ञान के आदिपुरुष '''चा‌र्ल्स डार्विन'''
* डार्विन भी हुए थे धर्मगुरुओं के कोप के शिकार
* प्रारंभ और अंत के बीच
* चार्ल्स डार्विन के क्रम विकास सिद्धांत ने बताया बंदर से कैसे बने इंसान

श्रेणी:जीव वैज्ञानिक
लोकभाषा

**लोक भाषा** का साहित्य अत्यन्त प्राचीन है जो मौखिक है। कन्नौजी बोली में प्रचुर लोक साहित्य है और कई शोध कार्य हो चुके हैं।
दण्डपाणि जयकान्तन

**दण्डपाणि जयकान्तन** (जन्म: २४ अप्रैल १९३४, कड्डलूर, तमिलनाडु) एक बहुमुखी तमिल लेखक हैं -- केवल लघु-कथाकार और उपन्यासकार ही नहीं (जिनके कारण उन्हें आज के सर्वश्रेष्ठ लेखकों में माना जाता है) परन्तु निबन्धकार, पत्रकार, निर्देशक और आलोचक भी हैं। विचित्र बात यह है कि उनकी स्कूल की पढ़ाई कुछ पाँच साल ही रही!

घर से भाग कर १२ साल के जयकान्तन अपने चाचा के यहाँ पहुँचे जिनसे उन्होंने कम्युनिज़्म (मार्कसीय समाजवाद) के बारे में सीखा। बाद में चेन्नई (जिसका नाम उस समय मद्रास था) आकर जयकान्तन भारतीय कम्युनिस्ट पार्टी (CPI) की पत्रिका *जनशक्ति* में काम करने लगे। दिन में प्रेस में काम करते और शाम को सड़कों पर पत्रिका बेचते।

१९५० के दशक की शुरुआत से ही वह लिखते आ रहे हैं और जल्दी ही तमिल के जाने-माने लेखकों में गिने जाने लगे। हालाँकि उनका नज़रिया वाम पक्षीय ही रहा। वह खुद पार्टी के सदस्य न रहे और काँग्रेस पार्टी में भर्ती हो गए।

४० उपन्यासों के अलावा उन्होंने कई-कई लघुकथाएँ, आत्मकथा (दो खंडों में) और रोमेन रोलांड द्वारा फ़्रेन्च में रची गयी गांधी जी की जीवनी का तमिल अनुवाद भी किया है।

इनके द्वारा रचित एक उपन्यास *[[शिल नेरंगळिल शिल मणितर्कळ]]* के लिये उन्हें सन् १९७२ में साहित्य अकादमी पुरस्कार (तमिल) से सम्मानित किया गया।

*जटिल मानव स्वभाव के गहरे और संवेदनशील समझ* के हेतु, उनकी कृतियों को *तमिल साहित्य की उच्च परम्पराओं की अभिवृद्दि* के लिए २००२ में ज्ञानपीठ पुरस्कार से सम्मानित किया गया। उन्हें वर्ष २००९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये तमिलनाडु राज्य से हैं।

## सन्दर्भ

### बाहरी कड़ियाँ
* 

श्रेणी:1934 में जन्मे लोग
श्रेणी:२००९ पद्म भूषण
श्रेणी:२०१५ में निधन
श्रेणी:ज्ञानपीठ सम्मानित
श्रेणी:साहित्य अकादमी द्वारा पुरस्कृत तमिल भाषा के साहित्यकार
श्रेणी:साहित्य अकादमी फ़ैलोशिप से सम्मानित‎
बन्दरगाह

[right|thumb|270px|[जापान का कोबे बन्दरगाह]]
[right|thumb|270px|[भारत के विशाखापत्तनम का बन्दरगाह एक प्राकृतिक बन्दरगाह है।]]
**बंदरगाह** (Harbor, हार्बर) किसी बड़े जल निकाय से जुड़ा हुआ ऐसा छोटा जलसमूह होता है जहाँ जलयानों और नावों को बड़े जलनिकाय के खुले पानी से आश्रय मिलता है। यहाँ से लोग व समान इन जल वाहनों से भूमि पर आ-जा सकते हैं। कई बंदरगाहों में जहाज़ों के स्वयं भूमि तक आकर उसके साथ खड़े होने के प्रबन्ध होते हैं, लेकिन अन्य में कम गहराई के कारण जलयान भूमि से कुछ दूरी पर खड़े होते हैं और उनसे सामान व लोग छोटी नावों द्वारा भूमि तक आए-जाए सकते हैं।

बंदरगाहें प्राकृतिक या कृत्रिम हो सकती हैं। भारत के कच्छ ज़िले में स्थित कंडला एक प्राकृतिक बंदरगाह है, जबकि अमेरिका के कैलीफ़ोर्निया राज्य का लॉग आईलैण्ड बंदरगाह कृत्रिम रूप से निचली दलदली भूमि और उस से सटे कम गहाराई वाले वाले सागरीय क्षेत्र को खोदकर बनायाई गई थी।

## इन्हें भी देखें
* कांडला
*पत्तन (पोर्ट)
*वायुपत्तन

## सन्दर्भ

*
श्रेणी:तटीय निर्माण
श्रेणी:नौवहन पारिभाषिकी
श्रेणी:जलसमूह
वर्धा

**वर्धा** () भारत के महाराष्ट्र राज्य के वर्धा ज़िले में स्थित एक नगर है। यह ज़िले का मुख्यालय भी है और इसका नाम वर्धा नदी पर पड़ा है। वर्धा इन्द्र देवता की नगरी के रूप में विख्यात है और इसे इन्द्रपुरी भी कहते हैं।

## भूगोल
हिंगणघाट तथा पुलगाँव में सूती वस्त्र की मिलें हैं। यह मराठी भाषाभाषी जिला है। वर्धा नगर नागपुर से 50 मील दूर दक्षिण-पश्चिम में स्थित यह नगर राष्ट्रपिता महात्मा गांधी के आश्रम के कारण प्रसिद्ध है। यह नगर वर्धा जिले का मुख्यालय है। वर्धा नदी  मध्य प्रदेश राज्य के मध्य सतपुड़ा पर्वतश्रेणी से नागपुर नगर से 70 मील उत्तर-पश्चिम से निकलती है। मुख्यत: दक्षिण-पूर्व दिशा में यह महाराष्ट्र राज्य से होकर महाराष्ट्र-आंध्र प्रदेश सीमा पर, चाँदा जिले (महाराष्ट्र राज्य) के सिवनी स्थान पर, वेनगंगा नदी से मिलती है। इन दोनों के संगम के बाद नदी का नाम **प्राणहिता** हो जाता है, जो गोदावरी नदी की सहायक नदी है। वर्धा नदी की मुख्य सहायक नदी **पेनगंगा** है। यह नदी एक कपास उत्पादक क्षेत्र के मध्य से बहती है। वर्धा नदी की कुल लंबाई 290 मील है।

## वर्धा नगर स्थित प्रमुख संस्थाएँ
* राष्ट्रभाषा प्रचार समिति, वर्धा
* महात्मा गांधी अन्तरराष्ट्रीय हिन्दी विश्वविद्यालय
* सेवाग्राम आश्रम
* पवनार आश्रम
* कस्तूरबा स्वास्थ्य समिति
* गीताई मन्दिर

## इन्हें भी देखें
* वर्धा ज़िला

## बाहरी कड़ियाँ
वर्धा : महात्मा गांधी और विनोबा भावे की कर्मभूमि] (यात्रा सलाह)
वर्धा मे लभबग ७ किलोमिटर दुरी पर सेवाग्राम है वह गांधी जी के कुछ याद गार बाते जुडी हुई है!

## सन्दर्भ

श्रेणी:वर्धा ज़िला
श्रेणी:महाराष्ट्र के शहर
श्रेणी:वर्धा ज़िले के नगर
*
सु डोकु

thumb|right|300px|सु डोकु वर्ग पहेली
सु डोकु (Sudoku या Su Doku) एक खेल है जो वर्ग पहेली या शतरंज की पहेलियों की तरह अखबार में छपता है। एक शाब्दिक वर्ग पहेली की तरह इस में एक वर्ग के अन्दर ९x९ के (या ६x६) खाने बने होते हैं। इस खेल का उद्देश्य होता है एक पंक्ति या स्तंभ (आड़ी या खड़ी लाइन) में १ से ९ तक के अंकों को इस तरह भरना कि कोई अंक एक पंक्ति में दुबारा ना आये और ना ही ३x३ के वर्ग में ही। 

जापानी में सु डोकु का अर्थ होता है "अकेला अंक"। 

इस खेल का आकर्षण यह है कि इस खेल के नियम बहुत आसान होने पर भी इसे पूरा करना मुश्किल होता है। आमतौर पर ९x९ के खानों में कुछ अंक पहले से ही दिये होते हैं। खेलने वाले का काम है बाकी खाली खानों को भरना, इस तरह से कि कोई अंक एक पंक्ति या ३x३ के खानों में दुबारा ना आये।

सबसे पहले सु डोकु १९७० में न्यु यार्क में प्रकशित हुआ था। यह पहेली १९८४ में जापान में निकोली अखबार में शुरू हुई। २००५ में यह अन्तरराष्ट्रीय स्तर पर लोकप्रिय हो गयी। भारत में भी कई अखबारों में इसका प्रकाशन शुरू हो गया है।

## सुडोकु क्या है?
**सुडोकु** (Sudoku) एक लोकप्रिय तर्क-आधारित संख्यात्मक पहेली है। इसमें एक 9×9 ग्रिड होती है जिसे 3×3 के नौ छोटे वर्गों में बाँटा जाता है। इसका उद्देश्य इस तरह संख्याएँ भरना होता है कि प्रत्येक पंक्ति, प्रत्येक स्तंभ, और प्रत्येक 3×3 वर्ग में 1 से 9 तक की संख्याएँ केवल एक बार आएँ।  

## इतिहास
सुडोकु की जड़ें 18वीं सदी के लैटिन वर्ग पहेली से जुड़ी हैं, लेकिन इसका आधुनिक रूप सबसे पहले 1979 में हावर्ड गार्न्स नामक व्यक्ति ने "Number Place" नाम से प्रकाशित किया था। जापान में यह 1984 में "सूडोकू" नाम से बेहद लोकप्रिय हुआ।  

## कैसे खेलें
- आपको 9×9 ग्रिड में कुछ संख्याएँ पहले से दी जाती हैं।
- शेष रिक्त स्थानों को 1 से 9 तक की संख्याओं से इस प्रकार भरना होता है कि:
  - कोई संख्या दोहराई न जाए पंक्ति में
  - कोई संख्या दोहराई न जाए स्तंभ में
  - कोई संख्या दोहराई न आए 3×3 वर्ग में  

## कठिनाई स्तर
सुडोकु को आमतौर पर निम्नलिखित स्तरों में बाँटा जाता है:
- आसान (Easy)
- मध्यम (Medium)
- कठिन (Hard)
- विशेषज्ञ (Expert)  

## हल करने की तकनीकें
सुडोकु हल करने के लिए कई तकनीकों का उपयोग किया जाता है:

* **सिंगल कैंडिडेट**: केवल एक ही मान संभव होने पर।
* **हिडन सिंगल**: केवल एक स्थान पर कोई संख्या हो सकती है।
* **पियर और ट्रिपल एलिमिनेशन**: संभावित मानों का मिलान करके।
* **X-Wing**, **Swordfish**, और **XY-Wing**: ये उन्नत तकनीकें जटिल पहेलियों को हल करने में उपयोगी होती हैं।  

## मानसिक लाभ
- ध्यान केंद्रित करने की क्षमता में सुधार
- स्मरण शक्ति में वृद्धि
- तर्कशक्ति और समस्या-समाधान कौशल का विकास  

## कंप्यूटर और मोबाइल पर सुडोकु
आजकल कई वेबसाइट्स और मोबाइल ऐप्स मुफ्त सुडोकु खेलने की सुविधा देती हैं।  

## सन्दर्भ


## बाहरी कड़ियाँ
* Sudoku Puzzle Hub – एक वेबसाइट जो दैनिक सुडोकु पहेलियाँ और हल करने की तकनीकों की जानकारी प्रदान करती है।

श्रेणी:खेल
श्रेणी:पहेलियाँ
कड़ाही चिकन

**कड़ाही चिकन** एक उत्तर भारतीय मांसाहारी व्यंजन हैं। यह आमतौर पर चिकन से बनाया जाता है। केवल एक ही बर्तन इस पकवान पकाने के लिए पर्याप्त है और यह एक कड़ाही है।

## सन्दर्भ

श्रेणी:रसोई
श्रेणी:भारतीय खाना
श्रेणी:खान पान
कुन्दन अमिताभ

श्री कुन्दन अमिताभ हिन्दी एवं अंगिका भाषा के जाने-माने साहित्यकार हैं। वे अंगिका भाषा के विकास और वेब पर उसकी उपस्थिति बनाने के लिए जाने जाते हैं। उन्होंने २००३ में अंगिका भाषा का एक वेब साइट तैयार किया गया था। २००४ में उनके सहयोग से अंगिका भाषा का अपना एक सर्च इंजन भी तैयार किया गया है।
## सन्दर्भ


श्रेणी:हिन्दी साहित्यकार
अंगिका भाषा

**अंगिका** अंगप्रदेश की भाषा है जो बिहार और झारखण्ड के कुछ भागों में बोली जाती है। यह नेपाल के तराई भाग में भी बोली जाती है। अंगिका भारतीय आर्य भाषा है।

## भाषा परिवार
अंगिका हिन्द-यूरोपीय भाषा-परिवार परिवार के अन्दर आती है। ये हिन्द आर्य उपशाखा के अन्तर्गत वर्गीकृत है। हिन्द-आर्य भाषाएँ वो भाषाएँ हैं जो संस्कृत से उत्पन्न हुई हैं। उर्दू, कश्मीरी, बंगाली, उड़िया, पंजाबी, रोमानी, मराठी, मैथिली, नेपाली जैसी भाषाएँ भी हिन्द-आर्य भाषाएँ हैं।

## 'अंगिका' शब्द की व्युत्पत्ति
**अंगिका** शब्द अंग से बना है। अंगप्रदेश (वर्तमान में भागलपुर के आस पास का क्षेत्र) में बोली जाने वाली भाषा को अंगिका नाम दिया गया।
अंगिका को लोग छैछू के नाम से भी जानते हैं।

## स्रोत

## इन्हें भी देखें
*अंग लिपि
*अंगदेश

## बाहरी कड़ियाँ
* अंगिका.कॉम
* अंगिका कविता कोश
* अंगिका के फेकड़े (लोकोक्तियाँ)

श्रेणी:हिन्द-आर्य भाषाएँ
श्रेणी:पूर्वी हिन्द-आर्य भाषाएँ
श्रेणी:बिहार की भाषाएँ
श्रेणी:झारखंड की भाषाएँ
श्रेणी:पश्चिम बंगाल की भाषाएँ
अंग लिपि

लगभग २५०० बर्ष पूर्व लिखे गये प्रसिद्ध प्राचीन बौद्ध ग्रंथ "ललित विस्तर" में वर्णित ६४ लिपियों में "अंग लिपि"का स्थान चौथा है।

श्रेणी:लिपि
जनता पार्टी

**जनता पार्टी** एक राजनीतिक पार्टी है, जिसे भारतीय राष्ट्रीय कांग्रेस की प्रधानमंत्री इंदिरा गांधी द्वारा 1975 और 1977 के बीच लगाए गए आपातकाल के विरोध में भारतीय राजनीतिक दलों के एक समूह के रूप में स्थापित किया गया था। 1977 के आम चुनाव में, पार्टी ने कांग्रेस को हराया और जनता नेता मोरारजी देसाई स्वतंत्र आधुनिक भारत के इतिहास में पहले गैर-कांग्रेसी प्रधानमंत्री बने।

समाजवादी नेता, राज नारायण ने 1971 में इंदिरा गांधी के खिलाफ चुनावी कदाचार का आरोप लगाते हुए एक कानूनी रिट दायर की थी। 12 जून 1975 को, इलाहाबाद उच्च न्यायालय ने उन्हें रायबरेली निर्वाचन क्षेत्र में नारायण पर अपनी 1971 की चुनावी जीत में भ्रष्ट चुनावी प्रथाओं का उपयोग करने का दोषी पाया। उन्हें अगले छह वर्षों के लिए कोई भी चुनाव लड़ने से रोक दिया गया था। आर्थिक समस्याओं, भ्रष्टाचार और गांधी की दृढ़ विश्वास ने कांग्रेस (आर) सरकार के खिलाफ व्यापक विरोध का नेतृत्व किया, जिसने आपातकाल की स्थिति लागू करके जवाब दिया।  तर्क राष्ट्रीय सुरक्षा को बनाए रखने का था। हालाँकि, सरकार ने प्रेस सेंसरशिप की शुरुआत की, चुनाव स्थगित कर दिए और हड़तालों और रैलियों पर प्रतिबंध लगा दिया।

2013 में जनता पार्टी के राष्ट्रीय अध्यक्ष भारतीय जनता पार्टी का दामन थाम लिया था और मौखिक रूप से पार्टी का विलय कर दिया था।

## पुनर्निर्माण
पार्टी को 2020 में पुनर्गठित किया गया और 2020 बिहार विधान सभा चुनाव दरभंगा विधानसभा क्षेत्र से लड़ा गया। 

## सन्दर्भ

## इन्हें भी देखें
* आपातकाल (भारत)
* जयप्रकाश नारायण
* मोरार जी देसाई
* भारतीय जनता पार्टी

## बाहरी कड़ियाँ
* '''जनता पार्टी''' का जालघर (अंग्रेजी में)
* Party website
* जनता पार्टी के उदय और अस्त की यादें

श्रेणी:भारत के राजनीतिक दल
मिशिगन

200px|thumb|अमेरिका में स्थिति
**मिशिगन** () विशाल झीलें के इलाके पर संयुक्त राज्य के मध्य पश्चिम क्षेत्र में स्थित राज्य है। इसकी राजधानी लांसिंग है, और इसका सबसे बड़ा शहर डेट्रोइट है। मिशिगन एकमात्र राज्य है जिसमें दो प्रायद्वीप शामिल हैं। मिशिगन में दुनिया के किसी भी राजनीतिक उपखंड के मुकाबले सबसे बड़ा मीठे पानी का किनारा है। शिकागो नगर इसी झील पर स्थित है ।

17वीं शताब्दी में फ्रांसीसी खोजकर्ताओं द्वारा उपनिवेशित होने से पहले मिशिगन में कई मूल अमेरिकी जनजातियाँ निवास करती थी। 1762 में सप्तवर्षीय युद्ध में फ्रांस की हार के बाद यह क्षेत्र ब्रिटिश शासन के अधीन आया। जिसने अमेरिकी क्रन्तिकारी युद्ध में हार के बाद यह क्षेत्र नए स्वतंत्र हुए संयुक्त राज्य को सौंप दिया गया। इसे 26वें राज्य के रूप में 26 जनवरी 1837 को संघ में भर्ती किया गया।

हालांकि मिशिगन एक विविध अर्थव्यवस्था विकसित किये हुए हैं, लेकिन इसे व्यापक रूप से अमेरिकी मोटर वाहन उद्योग के केंद्र के रूप में जाना जाता है। यह देश की तीन प्रमुख ऑटोमोबाइल कंपनियों का घर है (जिन सबका मुख्यालय डेट्रोइट महानगरीय क्षेत्र के भीतर है)। 2016 के अनुमान के मुताबिक राज्य की जनसंख्या 99,28,300 है। जिससे इसका राज्यों में 10वां स्थान हुआ। 91% जनता अंग्रेज़ी बोलती हैं जो कानूनी तौर पर सरकारी भाषा नहीं है (वास्तव वो है)।

## मिशिगन के महत्वपूर्ण नगर एवं उपनगर
2005 की जनगणना के अनुसार मिशिगन के बड़े शहरों में निम्नाकिंग प्रमुख शहर हैं: 

### शैक्षणिक संस्थान

## इन्हें भी देखें
* मिशिगन झील

श्रेणी:संयुक्त राज्य अमेरिका के राज्य
मंगल पांडे (बहुविकल्पी)

* मंगल पांडे - भारतीय स्वाधीनता संग्राम के पहले क्रांतिकारी जन्म स्थान - दुगवा रहीमपुर फैजाबाद
* *[[मंगल पांडे: द राइज़िंग]]* - मंगल पांडे की जीवनी पर आधारित हिन्दी फिल्म
ईसा मसीह सत्य गिरजाघर

**ईसा मसीह सत्य गिरजाघर** एक स्वतंत्र गिरिजाघर है जो कि १९१७ में बीजींग, चीन में स्थापित किया गया था। प्रचारक युंग-जी लिन सत्य ईसा मसीह गिरजाघर के वर्तमान अध्यक्ष हैं। ये गिरिजाघर ईसाई समाज के रोमीय मत विरोधी (प्रोटेस्टेन्ट) शाखा से संबंधित है। भारत में इसकी स्थापना १९३२ में हुई। इस गिरिजाघर में बड़ा दिन और शुभ शुक्रवार नहीं मनाए जाते।

## पांच मुख्य सिद्धांत

* १. **[[पवित्र आत्मा]]**
"अपने जीभ से बोलती हुई पवित्र आत्माओं का स्वागत करना स्वर्गलोक में उत्तराधिकार प्राप्त करने की प्रतिभूति है।"
* २. **[[बप्तिस्मा]]**
"जल से शुद्धिकरण अपराधों से क्षमा तथा पुनर्जीवन के लिए है। शुद्धिकरण प्राकृतिक जल में ही होना चाहिए, जैसे कि नदी, सागर या झरने में। जिसका शुद्धिकरण जल तथा पवित्र आत्मा के साथ हो चुका है, यह संस्कार भगवान यीशु के नाम से करेगा। जिसका शुद्धिकरण हो रहा हो उसे जल में पूर्णतया समाना होगा तथा वह सामने की ओर नतमस्तक होगा।"
* ३. **[[चरण धुलाई]]**
"चरण धोने का संस्कार प्रभु ईशु से सम्बंधित होने की योग्यता प्रदान करती है। यह इस बात का स्मरण कराने का कार्य भी करती है कि हर किसी के पास प्रेम, पवित्रता, नम्रता, क्षमाशीलता तथा सेवाभाव के गुण होने चाहिये। उस प्रत्येक व्यक्ति को जिसे कि बपतिस्मा जल की प्राप्ति हुई हो प्रभु ईशु के नाम पर चरण अवश्य धोने चाहिये। दृढ़ संकल्प के साथ परस्पर चरण धोने का अभ्यास किया जा सकता है।"
* ४. **[[ईश्वर से पवित्र संबंध]]**
"पवित्र समागम भगवान यीशु की मृत्यु की याद में मनाया जाता है। यह हमें अपने ईश्वर के अंग बनने की क्षमता प्रदान करता है, ताकि हमारा जीवन अनन्तकाल तक बना रहे और क़यामत के दिन हमारी आत्मा परलौकिक हो जाय। यह संस्कार जितनी अधिक आवृति के साथ संभव हो, होना चाहिए तथा केवल खमीररहित रोटी तथा अंगूर का रस ही प्रयुक्त होना चाहिए।"
* ५. **[[विश्राम दिवस]]**
"विश्राम दिवस, सप्ताह का सातवाँ दिन (शनिवार), पवित्र दिन होता है जिसे कि ईश्वर की पवित्रता तथा आशीर्वाद प्राप्त है। इस दिन को ईश्वर कृति (संसार) से मुक्ति पाने के लिये प्रभु के आशीर्वाद एवं जीवन में शाश्वत विश्राम प्राप्त करने की आशा के रूप में देखना चाहिये।"

## अन्य विश्वास
* १. **ईसा मसीह**
"ईसा मसीह, ईश्वरीय वचन, जो देह में प्रकट हुआ, पापियों के उद्धार के लिये क्रूस पर अपने प्राण दिये और उसका तीसरे दिन पुनरुत्थान हुआ जिसके बाद वो स्वर्ग चला गया। वही मनव-मात्र का एकमात्र उद्धारकर्ता है, स्वर्ग और पृथिवी का सृष्टा है और एकमात्र सच्चा परमेश्वर है।"
* २. **[[बाईबल]] (धर्मग्रंथ)**
"पवित्र बाइबिल, जो पुरातन टेस्टामेंट और नवीन टेस्टामेंट से बनी है, ईश्वर द्वारा प्रोत्साहित है, एकमात्र सत्य धर्मग्रन्थ है और ईसाई जीवन का मानक है।"

* ३. **मोक्ष**
"मोक्ष ईश्वर की कृपा द्वारा विश्वास करने से मिलता है। मानने वालों को पवित्र आत्मा पर भरोसा करना चाहिये जिससे कि वो पवित्रता, ईश्वर का आदर और मनवता से प्रेम की ओर अग्रसर रहें।" 

* ४. **गिरजाघर**
"सत्य ईसा मसीह गिरिजाघर (धर्मसंघ), "लैटर रेन" के समय पवित्र आत्मा की मदद से प्रभु ईसा मसीह द्वारा स्थापित, ही पुनर्स्थापित सच्चा प्रेरित गिरिजाघर है।" 

* ५. **ईसा मसीह का पुनरागमन**
"प्रभु का पुनरागमन क़यामत के दिन होगा जब वो स्वर्ग से उतर कर यहाँ आयेंगे दुनिया पर फ़ैसला सुनाने : पुण्यात्माओं को अमर स्वर्गिक जीवन मिलेगा और पापी सदा के लिये अभिशप्त होंगे।" 

श्रेणी:ईसाई धर्म
ईसाई

**ईसाई** वो व्यक्ति है जो ईसाई पंथ  को मानता है। ईसाइयों कई साम्प्रदायों में बटे हैं,  जैसे रोमन कैथोलिक, प्रोटेस्टेंट और ऑर्थोडॉक्स। *देखिये : [[ईसाई धर्म|ईसाई पंथ]]* ।   

ईसाई जिस ईसा मसीह को परमात्मा का पुत्र मानते है और ये मानते है कि ईसा मसीह को फांसी दी गई , लेकिन ईसा अलैहिस्सलाम को जमीन  

से फरिश्ते उन्हे जिंदा ले गए और वो करीब कयामत के दुनिया पर तशरीफ लायेंगे और मुस्लिम उनकी बेत करेंगे, 

वहीं मुस्लिम ईसा अलैहिस्सलाम को अपना नबी  मानते है   

ईसाई समुदाय ईश्वर मानते है   

श्रेणी:ईसाई धर्म
ऐन आर्बर

**ऍन आर्बर्** संयुक्त राज्य अमेरिका की मिशिगन राज्य का शहर है।

**एन आर्बर** अमरीका के मिशिगन प्रांत का एक शहर है जो डेट्राइट से लगभग 30 मील दक्षिण पश्चिम में स्थित है। यह शहर मुख्य रूप से मिशिगन विश्वविद्यालय की वजह से जाना जाता है।
सीऐटल

thumb|सीऐटल शहर

**सीऐटल** (अंग्रेजी: *Seattle*) अमेरिका के वाशिंगटन राज्य का एक प्रमुख शहर है। यह वाशिंगटन राज्य का सबसे बड़ा शहर होने के साथ-साथ वहाँ का प्रमुख बन्दरगाह भी है। यह प्रशान्त महासागर तथा लेक वौशिन्ग्टन के बीच स्थित है। कनाडा की सीमा यहाँ से केवल १६० किलोमीटर दूर है। अप्रैल २००९ में यहाँ की आबादी लगभग ६१७०० थी।

पाइक प्लेस मार्केट यहाँ की बड़ी मशहूर सब्जी मंडी है। पर्य्टक एवं निवासी रोज फल, सब्जियाँ, फूल, मछली आदी ख्ररीदनें यहाँ हजारों की तादाद् में आते हैं।

मानव यहाँ कम-से-कम ४००० र्वषों से बसा हुआ है। गोरों का आगमन सन १८५१ में शुरु हुआ। आर्थ्रर डेन्नी तथा उनके साथियों ने सबसे पह्ली बस्ती बसायी जिसका नाम न्यू यॉर्क-ऍल्काइ रखा गया। सन १८५३ में दुवामिश तथा सुवामिश कबीलों के सरदार सिआलह को सम्मानित करने के लिये बस्ती का नाम सिऐटल रखा गया। यह हवाई जहाज निर्माण के लिए प्रसिद्ध है।

श्रेणी:अमेरिका के शहर
रजरप्पा

**रजरप्पा** (अंग्रेजी:*Rajrappa*) भारत के झारखण्ड राज्य के रामगढ़ ज़िले के चितरपुर सामुदायिक विकास खंड में स्थित एक जलप्रपात और हिन्दू तीर्थस्थल है। यह दामोदर नदी में भेड़ा नदी (भैरवी नदी) का संगमस्थल है। यहाँ पर स्थित माँ छिन्नमस्तिका मन्दिर बहुत प्रसिद्ध है।

## विवरण
रजरप्पा झारखंड की राजधानी रांची से करीब 80 किलोमीटर दूर स्थित है। यह जलप्रपात "दामोदर एवं भैरवी नदी" के संगम पर स्थित है। रामगढ़ से रजरप्पा की दूरी 28 किमी की है। यहाँ का झरना एवं माँ छिन्नमास्तिका का मंदिर प्रसिद्ध है। रजरप्पा प्रांत के दो भाग हैं- रजरप्पा परियोजना और रजरप्पा मंदिर। रजरप्पा परियोजना जिसे रजरप्पा प्रोजेक्ट के नाम से जाना जाता है, वहाँ कोल इंडिया लिमिटेट की अनुषांगिक इकाइयों में से एक सेंट्रल कोलफील्ड लिमिटेड की परियोजना है। यहाँ कोयले की खानें हैं, जहाँ विवृत खनन होता है।

## रजरप्पा मंदिर

रजरप्पा के भैरवी-भेड़ा और दामोदर नदी के संगम पर मां छिन्नमस्तिका का मंदिर स्थित है।इस मंदिर को 'प्रचंडचंडिके' के रूप से भी जाना जाता है। मंदिर की उत्तरी दीवार के साथ रखे एक शिलाखंड पर दक्षिण की ओर रुख किए माता छिन्नमस्तिके का दिव्य रूप अंकित है।पुराणों में रजरप्पा मंदिर का उल्लेख शक्तिपीठ के रूप में मिलता है। मंदिर के निर्माण काल के बारे में पुरातात्विक विशेषज्ञों में मतभेद है। कई विशेषज्ञ का कहना है कि इस मंदिर का निर्माण 6000 साल पहले हुआ था और कई इसे महाभारतकालीन का मंदिर बताते हैं।

यहाँ कई मंदिर हैं जिनमें 'अष्टामंत्रिका' और 'दक्षिण काली' प्रमुख हैं। यहां आने से तंत्र साधना का अहसास होता है। यही कारण है कि असम का कामाख्या मंदिर और रजरप्पा के छिन्नमस्तिका मंदिर में समानता दिखाई देती है।मंगलवार और शनिवार को रजरप्पा मंदिर में विशेष पूजा होती है।

## इन्हें भी देखें
* माँ छिन्नमस्तिका मन्दिर
* चितरपुर
* दामोदर नदी
* रामगढ़ ज़िला

## बाहरी कड़ियाँ
* सर्दी में पिकनिक स्पॉट बन जाता है रजरप्पा (प्रभासाक्षी)

## सन्दर्भ

श्रेणी:रामगढ़ ज़िला
श्रेणी:झारखण्ड के जलप्रपात
श्रेणी:झारखण्ड में हिन्दू मन्दिर
पद्यानुवाद

** पद्यानुवाद ** अनुवाद का एक प्रकार है जिसमें पद्य (कविता) में अनुवाद किया जाता है। इसमें समतुल्य अभिव्यक्ति के साथ ही मूल लेखक की शैली का भी ध्यान रखना होता है। इसलिए इसे पुनर्सर्जन भी कहा जाता है। यह माध्यम की भाषा आधारित रूपसापेक्ष अनुवाद है। यह गद्य से हो सकता है अथवा अन्य भाषाओं के पद्य से हो सकता है जैसे कि श्रीमद्‌भगवद्गीता के।श्लोकों का हरिवंश राय बच्चन द्वारा किया गया हिन्दी में श्रीहरिगीता नामक अनुवाद।

## इन्हें भी देखें

श्रेणी:अनुवाद के प्रकार
ईरोडु

**ईरोडु** दक्षिण भारत के तमिलनाडु प्रान्त का एक जिला है।

श्रेणी:तमिलनाडु
श्रेणी:शहर
ओंगोल

**ओंगोल** (Ongole) भारत के आन्ध्र प्रदेश राज्य के प्रकासम ज़िले में स्थित एक नगर है। यह उस ज़िले का मुख्यालय भी है।

## इन्हें भी देखें
* प्रकासम ज़िला

## सन्दर्भ

श्रेणी:प्रकासम ज़िला
श्रेणी:आन्ध्र प्रदेश के नगर
श्रेणी:प्रकासम ज़िले के नगर
मगध विश्वविद्यालय

यह विश्वविद्यालय बोधगया मे है जो गया ज़िला मुख्यालय से लगभग 12 कीलोमीटर फल्गु नदी के किनारे-2 रास्ते से है ज़बकी गाया डोभी रोड के रास्ते 19 कि.मी.है स्थीत है। मगध विश्वविद्यालय की स्थापना 1962 मे शिक्षाविद्व व पूर्व मुख्यमंत्री सत्येन्द्र नारायण सिन्हा  ने की थी।।अपने स्थापना के शुरुआती दिनों में ही यह विश्वविद्यालय अपनी शैक्षणिक व्यवस्था को लेकर पूरे देश में चर्चित हो गया था| यहॉ उच्च कोटी की शिक्षा प्रदान की ज़ाती है। पटना तथा गया के लगभग 250 महाविद्यालय सम्बंधित है |

मगध विश्वविद्यालय को नैक-ए ग्रेड दिलाने का प्रयास किया जा रहा है. मगध विश्वविद्यालय के कुलपति प्रो शशि प्रताप शाही ने कहा कि इसके लिए विभागों में तैयारी और जिम्मेदारियां तय कर दी गयी हैं.

## इन्हें भी देखें
* दक्षिण बिहार

## सन्दर्भ

श्रेणी:दक्षिण बिहार
अल साल्वाडोर

**एल साल्वाडोर** (स्पैनिश:República de El Salvador) मध्य अमेरिका में स्थित सबसे छोटा और सबसे सघन आबादी वाला देश है। यह उत्तर-पश्चिम में ग्वाटेमाला, उत्तर-पूर्व में हॉण्डुरास और दक्षिण में प्रशांत महासागर से घिरा है। यह फोंसेका खाड़ी पर स्थित है, जिस तरह निकारागुआ दक्षिण की ओर मिलती है। 21,000 वर्ग किमी क्षेत्र में फैले इस देश की आबादी लगभग 68 लाख (2021 में होने का अनुमान है) है। राजधानी सान साल्वाडोर देश का सबसे महत्वपूर्ण महानगर है। एल साल्वाडोर ने अपनी मुद्रा कोलोन को खत्म कर वर्ष 2001 में अमेरिकी डॉलर को अपना लिया है। देश की एक चौथाई आबादी ₹163.77($२) एक दिन से भी कम पर गुजर-बसर करती है।

### एल साल्वाडोर के प्रदेश

## सन्दर्भ

साल्वाडोर, अल
साल्वाडोर, अल
सान-साल्वाडोर प्रदेश

**सान-साल्वाडोर प्रदेश** अल साल्वाडोर का एक प्रदेश है जिसकी राजधानी सान-साल्वाडोर है।

श्रेणी:अल साल्वाडोर के प्रदेश
कभान्यास प्रदेश

*कभान्यास* अल साल्वाडोर का एक प्रदेश है जिसकी राजधानी सेन्सुंतेपेक़े है।

श्रेणी:अल साल्वाडोर के प्रदेश
युनाइटेड कालेज ऑफ इंजीनियरिंग एण्ड रिसर्च

**युनाइटेड कालेज ऑफ इंजीनियरिंग एण्ड रिसर्च** गंगा और यमुना के तट पर इलाहाबाद के निकट नैनी नामक स्थान पर स्थित है। 

## बहिर्गामी कडियाँ
* युनाइटेड कालेज का वेब जाल क्षेत्र
सोनसोनाते प्रदेश

**सोनसोनाते** अल साल्वाडोर का एक प्रदेश है जिसकी राजधानी सोनसोनाते है।

श्रेणी:अल साल्वाडोर के प्रदेश
सरदार पटेल विद्यालय

सरदार पटेल विद्यालय दिल्ली का एक सुविख्यात विद्यलय है। 
यहां नर्सरी से लेकर १२वीं तक पढ़ाया जाता है।
स्थानः लोधी एस्टेट, नई दिल्ली - 110003, भारत
## शिक्षा
पहली से पांचवीः हिन्दी माध्यम

* विज्ञान
* सामाजिक विज्ञान
* अंग्रेजी
* हिन्दी
* गणित

## प्रधानाचार्य
* डॉ॰ रघु नायक
* डॉ॰ विभा पार्थसारथी
* श्री मुकेश शैलठ
* श्री मागो (अस्थायी) 
* श्रीमती कुसुम वारिकू
* श्रीमती अनुराधा जोशी

## जाने-माने पूर्व-छात्र
* दीप दास गुप्ता, भारतीय क्रिकेट टीम के सदस्य
* अजय जड़ेजा, भारतीय क्रिकेट टीम के सदस्य
* राहुल सिंघ्वी, भारतीय क्रिकेट टीम के सदस्य
* गगन खोड़ा, भारतीय क्रिकेट टीम के सदस्य
* नंदिता दास, अभिनेत्री
* केतन मेहता, पापा के मित्र 
* वत्सला कौल, सम्पादक
* सूरज शर्मा, अभिनेता
 

श्रेणी:दिल्ली के शिक्षण संस्थान